השקת המערכת של פייסבוק לניטור מודעות פוליטיות בישראל: למה ראש הממשלה מקדם פוסט בפייסבוק בעיקר לגברים? כמה כסף מושקע במודעה בודדת? ומדוע נחסמו מרבית המפגלות מפרסום ממומן?
| ניר בן-צבי | לאחר תקופת הכנות ממושכת, חברת פייסבוק השיקה לפני מספר ימים את מערכת "Ad Archive" בישראל. לצעד הזה שתי משמעויות: המהלך מגיע לטעמי קצת באיחור – הבחירות עוד פחות מחודש, והרבה מהנזק של דפים בלתי-מזוהים כבר נגרם – אבל טוב מאוחר מאף פעם לא. זה יהיה מקרה קלאסי להוכחת הכוח והחשיבות של שקיפות: דפים שהיו עד היום אלמוניים יצטרכו לצאת לאור, או להפסיק להשפיע בכסף על הציבור. מפלגות ופוליטיקאים ידעו שאנחנו יכולים להציץ לתוך הפעילות שלהם ויחשבו פעמיים לפני שיעשו שטויות. להלן מודעה כי פורסמה בדף הפרטי של ראש הממשלה נתניהו (חלק ניכר מהפרסום של קמפיין הליכוד מגיע מדף זה), ומופיעה כעת במערכת של פייסבוק: ניתן לראות פה כמה דברים מעניינים: ביום הראשון להשקת Ad Archive בישראל, מרבית המפלגות והאישים הפוליטיים לא הצליחו להשלים את תהליך ההרשמה – ובעקבות כך כל המודעות שלהם הורדו מהאוויר. בחברת פייסבוק אישרו בדיעבד כי הדבר נבע מתקלה טכנית במערכת. מפלגת העבודה הייתה היחידה שהצליחה להשלים את תהליך הרישום למן הרגע הראשון, ומספר שעות לאחר מכן גם איילת שקד הצליחה בכך. בפועל, הפרסום של כל יתר המפלגות ירד מהאוויר למשך יותר מ-24 שעות עד שהרשמתם התאפשרה. כך נראה העמוד של ראש הממשלה ב-19/3, בעקבות התקלה במערכת של פייסבוק (מצב מאוד חריג – בו אין אף פוסט ממומן באוויר): (איך בודקים את הפרסומות של דף בפייסבוק בכל רגע נתון? הולכים לטאב Info and Ads) תגובות מטעם בנימין נתניהו נמסר: "אנחנו לא מתייחסים לקמפיין הליכוד". 